17:16 23 Sentyabr 2018
Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Baş Dövlət Yol Polisi İdarəsi sürücülərə və nəqliyyat vasitələrinin sahiblərinə müraciət edib
Baş Dövlət Yol Polisi İdarəsi sürücülərə və nəqliyyat vasitələrinin sahiblərinə müraciət edib
Daxili İşlər Nazirliyinin Baş Dövlət Yol Polisi İdarəsi (BDYPİ) sürücülərə və nəqliyyat vasitəsi sahiblərinə müraciət edib.
İdarədən AZƏRTAC-a bildiriblər ki, müraciətdə yol-nəqliyyat hadisələri nəticəsində, eləcə də texniki nasazlıq səbəbindən avtomobillərdə baş vermiş yanğınlarla bağlı aparılmış təhlillərin hadisələrin ağır fəsadlarının qarşısının alınması üçün həmin avtomobillərdə odsöndürənlərin olmadığını və ya onların yararlılıq müddəti bitdiyindən yanğınların vaxtında söndürülmədiyini ortaya çıxardığı qeyd edilib. Vurğulanıb ki, bu da avtomobildə sıxılıb qalmış insanların həlak olmalarına, ağır xəsarətlər almalarına, ən yaxşı halda isə ayrı-ayrı şəxslərin əmlaklarının tamamilə məhv olmasına və onlara külli miqdarda maddi zərərin dəyməsi ilə nəticələnib.
“Qeyd olunanları, habelə avtobuslarda, minik və yük daşıyan avtomobillərdə, təkərli traktorlarda dərman qutusunun, odsöndürənin, qəza dayanma nişanının olmamasına görə mövcud qanunvericiliklə sürücülərin inzibati məsuliyyət daşımaları nəzərə alınaraq, Daxili İşlər Nazirliyinin Baş Dövlət Yol Polisi İdarəsi bir daha sürücülərdən və avtomobil sahiblərindən xahiş edir ki, istifadələrindəki nəqliyyat vasitələrində tələb edilən ləvazimatların saz vəziyyətdə olmasını təmin etsinlər, odsöndürənlərin yararlılıq müddətini daim nəzarətdə saxlasınlar”, - deyə BDYPİ-nin məlumatında bildirilib.
Azərbaycana payız gəldi...02:08 06.08.2018
Dənizkənarı Milli Parkda Beynəlxalq Sülh Gününə həsr olunan tədbir keçirilib 02:08 06.08.2018
Reytinq: Bakı dünyanın ən təhlükəsiz 41 şəhəri sırasında yer alıb02:08 06.08.2018
Prokurorluq orqanlarının əməkdaşları növbəti ağacəkmə kampaniyası keçiriblər02:08 06.08.2018
Sabah respublika ərazisində hava yağıntılı olacaq02:08 06.08.2018
Sinoptiklər xəbərdarlıq ediblər02:08 06.08.2018